琴日工人放假唔想煮飯，近近地行去藍地大街到搵野食，上網睇過有間泰國餐廳，就去睇下啦，去到呢間餐廳門口見咁多人等位，即管排隊等下有咩咁好食，唔夠十分鐘就有位喇。我地一家三口叫左茄子豬頸肉，咖哩軟殻蟹，串燒沙嗲，馬拉盞炒菜，樣樣餸都唔錯，值得推介既係茄子豬頸肉，一向唔食茄子既老公都食左五六舊，佢話同平時係街食好唔同，呢到既茄子走油做得好好，個味又夠濃，豬頸肉又爽，真係好好味。工人姐姐放假又多一度地方選擇喇！